C 283/50
FI
Euroopan unionin virallinen lehti
11.8.2023
Torstai 16. helmikuuta 2023
6. korostaa, että kaupunki-infrastruktuurin suunnittelua olisi kehitettävä EU:n liikenneturvallisuuslainsäädännön mukaisesti, pyöräilyä koskevat turvallisuusnormit mukaan luettuina; kehottaa komissiota vauhdittamaan RISM-direktiivin mukaisia laadukkaan ja turvallisen pyöräilyinfrastruktuurin laatuvaatimuksia koskevia ohjeita (5); korostaa tarvetta parantaa älykkäitä liikennejärjestelmäteknologioita, jotta ne voivat paremmin tunnistaa pyöräilijät tieliikenteessä; 7. kehottaa komissiota tunnustamaan pyöräilyteollisuuden, myös akkujen valmistuksen sähköpolkupyöriä varten ja kiertotaloutta ajatellen, ja erityisesti pk-yritykset EU:n teollisuusstrategian mukaisen liikkuvuuden ekosysteemin sekä teollisuuden infrastruktuuriohjelmien ja rahoitusjärjestelmien laillisiksi kumppaneiksi; kehottaa komissiota ja jäsenvaltioita edistämään pyöräilyä ja siihen liittyviä aloja, kuten liikennealaa, matkailua, terveydenhuoltoa ja urheilua, koskevia hankkeita; 8. kehottaa komissiota ja jäsenvaltioita tukemaan Euroopassa valmistettavien polkupyörien ja polkupyöräkomponent­ tien tuotantoa ja siten edistämään EU:n teollisuuden kilpailukykyä kuromalla umpeen investointivajetta, säilyttämällä maailmanlaajuisesti tasapuoliset toimintaedellytykset ja edistämällä toimitusketjun toimintojen paluuta Eurooppaan ja turvallisuutta sekä edistämällä laadukkaita työpaikkoja, luomalla pyöräilyklustereita ja parantamalla toimialaan liittyvää ammatillista koulutusta; 9. kehottaa komissiota ja jäsenvaltioita varmistamaan pyöräilyn saatavuuden liikuntarajoitteisille henkilöille sekä tekemään pyöräilystä kohtuuhintaista haavoittuvassa asemassa oleville ryhmille; toteaa, että Euroopan sosiaalinen ilmastorahasto ja rakenne- ja investointirahastot voivat auttaa liikenneköyhyydestä eniten kärsiviä henkilöitä tukemalla polkupyörien hankintaa tai polkupyörien yhteiskäyttöpalvelujen saatavuutta; 10.
kehottaa komissiota, jäsenvaltioita sekä alue- ja paikallisviranomaisia järjestämään valistuskampanjoita ja koulutusta, myös tiedotuskampanjoita, liikenneturvallisuutta koskevan tietoisuuden lisäämiseksi ja tukemaan polkupyörien ja sähköpolkupyörien turvallista käyttöä; kehottaa lisäksi komissiota ehdottamaan turvallista pyöräilyä koskevia suuntaviivoja (kypärät, ikärajoitukset, lasten kuljettaminen jne.) ja kehottaa kiinnittämään erityistä huomiota naisten ja ikääntyneiden ihmisten pyöräilyn edistämiseen erityisesti turvallisuutta parantamalla; 11. toteaa tässä yhteydessä, että asianmukainen täytäntöönpano ja seuranta ovat olennaisen tärkeitä käyttäjien turvallisuuden kannalta, ja kehottaa keskittymään nykyisten sääntöjen täytäntöönpanoon, jotta voidaan varmistaa eri liikennemuotojen kunnioittava rinnakkaiselo; 12. korostaa sähköpolkupyörien mahdollisuuksia lisätä pyöräilyä; toteaa, että sähköpolkupyörien nopean käyttöönoton ja saatavuuden ylläpitämiseksi niille polkupyörille, joiden apuvoimalla saavutetaan enintään 25 kilometrin tuntinopeus, on luotava asianmukainen oikeudellinen luokitus sekä unionin että kansallisessa lainsäädännössä; 13. huomauttaa, että asuntosuunnittelussa olisi kiinnitettävä asianmukaista huomiota turvallisiin ja valvottuihin pyöräpysäköintipaikkoihin ja sähköpolkupyörien latauskapasiteettiin; 14. kannustaa yrityksiä, julkisia järjestöjä ja instituutioita edistämään pyöräilyä erityisten kannustimien avulla, mukaan lukien työntekijöille suunnatut ohjelmat ja riittävien pyöräpysäköintipaikkojen ja sähköpolkupyörien latureiden asentaminen, ja tarjoamaan asianmukaiset saniteettitilat; 15. korostaa, että pyöräilymatkailua ja pyöräilyä maaseutualueilla on tuettava nopeuttamalla EuroVelo-verkon ja sen 17 reitin kehittämistä erityisesti varmistamalla vahvempi tuki ja hyödyntämällä synergioita TEN-T-verkon kanssa; 16. kannustaa jäsenvaltioita alentamaan polkupyörien ja sähköpolkupyörien toimittamisen, vuokrauksen ja korjauksen alv-kantoja; 17.
kehottaa komissiota nimeämään vuoden 2024 Euroopan pyöräilyn teemavuodeksi;
18. kehottaa puhemiestä välittämään tämän päätöslauselman komissiolle ja neuvostolle sekä jäsenvaltioille ja niiden parlamenteille.
(5)
Tieinfrastruktuurin turvallisuuden hallinnasta annetun direktiivin 2008/96/EY muuttamisesta 23. lokakuuta 2019 annettu Euroopan parlamentin ja neuvoston direktiivi (EU) 2019/1936 (EUVL L 305, 26.11.2019, s. 1).